ટાઈગર શ્રોફની સાથે ‘હીરોપંતી’ ફિલ્મથી બોલિવૂડમાં પ્રવેશનાર કૃતિ સેનને ઇન્ડસ્ટ્રીમાં પોતાની અલગ જગ્યા બનાવી લીધી છે. હાલમાં તેની ફિલ્મ ‘રાબતા’ ચર્ચાના ચગડોળે છે. ફિલ્મમાં તે સુશાંતસિંહ રાજપૂત સાથે જોવા મળશે. આ એક રોમેન્ટિક કોમેડી ફિલ્મ છે. સુશાંત સાથે કૃતિના રિયલ લાઇફ લવ એન્ગલની વાતો પણ ખૂબ જ ચગી. કૃતિ આ અંગે કહે છે કે અમારા લવ અફેરની કહાણીઓ મેં પણ સાંભળી. તે ૧૦૦ ટકા મનોરંજક છે, પરંતુ કાલ્પનિક છે. અમારા વિશે એવું પણ કહેવાયું કે અમે બેંગકોકમાં રજાઓ ગાળી રહ્યાં હતાં, પરંતુ તેવું કંઇ જ નથી.